42. ΝΟΜΟΘΕΤ. ΔΙΑΤΑΓΜΑ υπ' αριθ. 413 της 22/22 Ιαν. 1970 (ΦΕΚ Α' 16) Περί παρατάσεως της διαρκείας της Τραπέζης της Ελλάδος και αυξήσεως του μετοχικού αυτής κεφαλαίου. Άρθρ.1.-1.Η διάρκεια της εν Αθήναις εδρευούσης ανωνύμου εταιρείας υπό της επωνυμίαν "ΤΡΑΠΕΖΑ ΤΗΣ ΕΛΛΑΔΟΣ", παρατείνεται δυνάμει του παρόντος, ουδεμιάς άλλης διατυπώσεως ή πράξεως απαιτουμένης, επί τριάκοντα έτη από της λήξεως της οριζομένης υπό του εν ισχύϊ καταστατικού της, ήτοι μέχρι της 31ης Δεκ. 2.000. 2.Το μετοχικόν κεφάλαιον της "Τραπέζης της Ελλάδος" αυξάνεται δυνάμει του παρόντος, ουδεμιάς άλλης διατυπώσεως ή πράξεως απαιτουμένης, κατά 42.000.000 δραχμάς, δι' εκδόσεως 20.000 νέων μετοχών, ονομαστικής αξίας 2100 εκάστης, ώστε τούτο, μετά την πραγματοποίησιν της αυξήσεως δια της καταβολής της αξίας των νέων μετοχών, θα είναι 210.000.000 δραχμών, διαιρούμενων εις 100.000 μετοχάς, ονομαστικής αξίας 2.100 εκάστης. Οι νέοι τίτλοι, πλην της ημερομηνίας εκδόσεως, θα είναι όμοιοι προς τους παλαιούς μετοχικούς τίτλους της Τραπέζης της Ελλάδος. 3.Αι νέαι εκδοθησόμεναι μετοχαί θέλουν διατεθή επί τιμή εν πάση περιπτώσει μείζονι της ονομαστικής αυτών αξίας, της διαφοράς υποκειμένης εις τον περιορισμόν του άρθρ. 14 παρ. 3 του Νόμ. 2190/1920 ως νυν ισχύει. Αι νέαι μετοχαί θέλουν διατεθή κατά προτίμησιν εις τους κατά την ημέραν της δημοσιεύσεως του παρόντος, ήτις είναι και χρόνος εκδόσεως, εγγεγραμμένους εις το ειδικόν βιβλίον μετόχων της Τραπέζης μετόχους αυτής, κατά λόγον της εις το κεφάλαιον αυτής συμμετοχής των, (δικαιώματος επί κλάσμα μετοχής μη αναγνωριζομένου), και θα παρέχουν δικαίωμα μερίσματος επί του συνόλου των κερδών της χρήσεως 1970 κ.ε. 4.Δια κοινής αποφάσεως των Υπουργών Συντονισμού και Οικονομικών, εφ’ άπαξ εκδιδομένης, μετά γνώμην του Διοικητού της Τραπέζης της Ελλάδος, δημοσιευομένης εις την Εφημερίδα της Κυβερνήσεως, θέλει ορισθή α' η τιμή της διαθέσεως των νέων μετοχών εις τους παλαιούς μετόχους, β' ο χρόνος της καταβολής της αξίας των μετοχών, ήτις δέον να είναι ολοσχερής και να μη απέχη πλέον των 20 ημερών από του χρόνου της καλύψεως, της οποίας δια της αυτής αποφάσεως θέλει ορισθή ο χρόνος και ο συστατικός τύπος, ουδέ τριμήνου από του χρόνου της εκδόσεως, γ' ο τρόπος της διαπιστώσεως της εν όλω ή εν μέρει παραιτήσεως των παλαιών μετόχων από του δικαιώματος προτιμήσεως αυτών, και ο τρόπος,  Σελ. 166,06(δ) Τεύχος 411-Σελ. 18 ο χρόνος και η τιμή της διαθέσεως εις το κοινόν των ελευθέρων νέων μετοχών υπό της Τραπέζης της Ελλάδος, ουδεμίαν ευθύνην υπεχούσης εκ της διαθέσεως τούτων και εξ οιουδήποτε πταίσματος εν αυτή, πλην της περιπτώσεως δόλου. Εξεδόθη η υπ' αριθ. 3777 της 22/22 Ιαν. 1970 απόφ. Υπ. Συντονισμού και Οικονομικών (ΦΕΚ Β' 47) "περί διαθέσεως μετοχών της Τραπέζης της Ελλάδος". 5.Η αύξησις περί ης το παρόν και αι εις εκτέλεσιν αυτού πράξεις, τα προς πραγματοποίησιν της αυξήσεως και εκτέλεσιν εν γένει του παρόντος και της προβλεπομένης κοινής αποφάσεως έγγραφα απαλλάσσονται παντός φόρου, τέλους ή εισφοράς υπέρ τρίτων, ως και παντός τέλους χαρτοσήμου, από του οποίου απαλλάσσονται και οι εις εκτέλεσιν του παρόντος εκδοθησόμενοι μετοχικοί τίτλοι. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 